Cursa Wizz Air Memmingen (Germania) – Kutaisi (Georgia) a aterizat de urgență pe Aeroportul Internațional Cluj-Napoca în cursul nopții trecute. Motivul a fost că trei pasageri, doi din Georgia și unul din Belarus s-au lua la bătaie în timpul zborului.
Pe fondul consumului de alcool, între aceștia ar fi izbucnit un conflict spontan. Unul dintre georgieni i-ar fi dat în cap compatriotului cu telefonul mobil. Echipajul aeronavei a solicitat aterizare de urgență pe aeroportul din Cluj-Napoca, unde pasagerul lovit a necesitat îngrijiri medicale.
Cei trei scandalagii au fost debarcați, cazul fiind preluat de către un procuror al Parchetului de pe lângă Curtea de Apel Cluj. Avionul și-a continuat, ulterior, zborul spre destinație, potrivit cluj24.ro.
Georgienii debarcați își vor continua drumul spre Kutaisi cu altă aeronavă, în timp ce belarusul se va întoarce la Memmingen.
Scandalagii nu au fost reținuți pentru că nu au periclitat siguranța pasagerilor și a echipajului.